Tafrara, Lidya truḥ ɣer tala, akken tewweḑ ɣer dinna, tufan tilawin n taddart ttxezzirent –tt-id s utihi, tenṭqed yiwet n tlemẓit gar-asent ɣur-s tseqsa-tt dacu txeddem di taddart, yerna imawlan-is uɣalen ɣer Fṛansa, dɣa terra iman-is ur tefhim ara dacu i as- dtenna, ur s terri ara akk s wawal. Deg abrid n tuɣalin tiwwid ul-is d amuḑin, mi tewweḑ ɣer wexxam ččurented wallen-is d imeṭṭawen, qarḥen-tt imeslayen n tmeṭṭut-nni ɣzen deg-s am yir tefruyt, ula d talqimt lmakla ma sbelԑ-itt imi rzag lqut deg mmi-s am qlillu.